เรื่องร้องเรียน (คลอง) วันที่ 2022-06-24 06:22:02 — แขวงสามเสนนอก เขตห้วยขวาง กรุงเทพมหานคร
สวัสดีค่ะ ผู้ว่ากรุงเทพและทีมงาน ทางเราอยากจะขอร้องเรียนและขอความช่วยเหลือจากท่าน เนื่องด้วยทางชุมชนลาดพร้าว 80 ได้มีโครงการบ้านมั่นคงเข้ามาเพื่อที่จะเปลี่ยนแปลงที่อยู่อาศัยและจัดการให้ดีขึ้น ซึ่งทางเราก็ดีใจที่ได้รับการเปลี่ยนแปลงเพื่ออยากให้ชุมชนน่าอยู่ขึ้น แต่โครงการนี้ดำเนินการมามากกว่า 6 ปีแล้ว แต่ยังไม่เสร็จสิ้น ไม่ว่าจะเป็นการทำเขื่อนหรือการสร้างบ้านใหม่ ซึ่งการก่อสร้างเขื่อนและบ้านมีการสร้างในบางจุดและทิ้งเศษซากต่างๆเอาไว้ โดยไม่มีการจัดการให้เป็นระเบียบและสิ่งหนึ่งที่เป็นปัญหาอย่างมากก็คือการทิ้งขยะลงคลองของคนย่านนั้นที่ดูแล้วไม่สามารถจะแก้ไขได้และอีกหนึ่งอย่างมีการเอาเปรียบจากกรรมการ(คนในชุมชน)ของโครงการนี้พยายามจะสร้างบ้านของตนเองและญาติๆของตนก่อน โดยไม่ได้นึกถึงส่วนรวม เราจึงขอความกรุณาจากทางท่านช่วยแก้ปัญหาให้พวกเราด้วย ปัญหาของเราอาจจะไม่ใช่เส้นเลือดฝอย แต่มันคือความเดือดร้อนของชาวบ้าน ทางเราหวังว่าจะได้รับการช่วยเหลือจากท่านนะคะ ขอบคุณค่ะ